### Beslutning

Godkendt.

Afbud: Annette Kristoffersen, Laust Mortensen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokaldemokratisk proces. Gørlev lokalområde søger om frigivelse af midler til forskønnelse af Laust Pedersen have.

## Indstillinger

Direktøren indstiller, at ansøgningen imødekommes med en rammebevilling på 124.200 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Lokalområdet har afholdt borgermøde den 24. marts 2025, hvor alle foreslåede projekter blev fremlagt samlet og godkendt med mindst 80% flertal, heriblandt forskønnelse af Laust Pedersen have med etablering af pergola og opgradering af beplantning mm.

Den ene del af projektet omfatter opførelse af en pergola / overdækning, der skal yde skygge på varme dage til bl.a. ældre og småbørnsfamilier/dagplejere. Der plantes insektvenlig duftende slyngplante op af hver endegavl. Projektet skal være medvirkende til, at det offentlige byrum indbyder til ophold for bl.a. stav-gængere, ældre, dagplejere, buspassagerer der venter på næste bus m.fl.

Her søges om 87.400 kr. ekskl. moms.

Derudover ansøges også om midler til opgradering, renovering og omlægning af beplantningen i Bent Olesen, renovering af fliser, plantekumme samt skilt. Vildtvoksende Gert Carlsen fjernes med rod, en del af de gamle buske udskiftes med nye insektvenlige buske ligesom der lægges forårsløg og plantes insektvenlige flerårige stauder f.eks. lavendler.

Der opsættes skilt med Velkommen i Laust Pedersen have og kort tekst om haven -dette for at invitere borgere m.fl. ind i det lille grønne byrum, som i dag signalerer "privat område".

Flisebelægningen renoveres og udvides en smule, idet det er adgangsvej for gangbesværede-handicappede til [adresse].

Intensionen er at tilføre haven biodiversitet og at få naturen, insekter og sommerfugle ind i byens lille grønne plet.

Haven er beliggende ifb. med Turistkontoret og Lokalhistorisk arkiv, op til buslomme samt centralt i bymidten, hvorfor et løft forventes at medføre, at haven vil blive godt besøgt og nydt både af 2, 4 og mange benede.

Her søges om 36.800 kr. ekskl. moms. og for det samlede projekt "Forskønnelse af Laust Pedersen have" søges om i alt 124.200 kr.

*Drift og vedligeholdelse*

Kalundborg kommune drifter i forvejen Laust Pedersen have, men der vil være yderligere afledte vedligeholdelsesudgifter på cirka 7.500 kr.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projekterne

## Økonomiske konsekvenser

Hvis projektet med bænke på [adresse] godkendes, har Gørlev lokalområde 960.850 i Få det fikset puljen

Den samlede anlægssum til Forskønnelse af Laust Pedersen have udgør 124.400 kr. Hvis projektet godkendes, resterer der herefter 836.450 kr.

[adresse] bemærkninger er indarbejdet i sagen.

### Sagens forløb

20/08/2025 Økonomiudvalget
Anbefales.

Afbud: Laust Mortensen